Document ID: /roh_data/filtered/fineweb-2-filterrobots_roh.jsonl.gz/24471

«La refurma da l'imposiziun da taglia sin interpresas trais» ha fatg naufragi l'onn 2017. Il Cussegl federal vul dentant cuntinuar cun il «project da taglia 17»: La stad 2018 duai l'Assamblea federala debattar davart la nova versiun da la refurma.
Differents interess, differentas pretensiuns
Ma era la nova proposta frunta sin resistenza. Quai mussan ils resultats da la consultaziun. Quels da la sanestra vulan supplements pli auts per famiglias. Ils chantuns da l'autra vart vulan dapli daners ord la taglia federala directa. Vitiers vulan els pussibilitar ad interpresas da pudair trair giu in tschains fictiv sin il chapital da l'interpresa. Gia tar la refurma ch'ha fatg naufragi l'onn 2017 era lez stà il crap da stgarpitsch.
Cler è dentant - i fa prescha
En in punct èn dentant tuts d'accord: La chaussa fa prescha. Quai cunzunt er areguard la reducziun da taglias en ils Stadis Unids. Perquai vul il Cussegl federal star fidaivel a la decisiun ch'il parlament decidia enfin l'atun davart la chaussa.
RR novitads 12:00